Document ID: 32011D0416

IZVEDBENI SKLEP KOMISIJE
z dne 14. julija 2011
o odobritvi nekaterih spremenjenih programov za izkoreninjenje in spremljanje živalskih bolezni in zoonoz za leto 2011 in spremembi Sklepa 2010/712/EU glede finančnega prispevka Unije za nekatere programe, odobrene z navedenim sklepom
(notificirano pod dokumentarno številko C(2011) 4993)
(2011/416/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Odločbe Sveta 2009/470/ES z dne 25. maja 2009 o odhodkih na področju veterine (1) in zlasti člena 27(5) in (6) Odločbe,
ob upoštevanju naslednjega:
(1)
Odločba 2009/470/ES določa postopke, ki urejajo finančni prispevek Unije za programe za izkoreninjenje, nadzor in spremljanje živalskih bolezni in zoonoz.
(2)
Odločba Komisije 2008/341/ES z dne 25. aprila 2008 o določitvi meril Skupnosti za nacionalne programe za izkoreninjenje, nadzor in spremljanje nekaterih živalskih bolezni in zoonoz (2) določa, da morajo programi, ki jih predložijo države članice, za odobritev v skladu s programi finančnih ukrepov Unije izpolnjevati vsaj merila iz Priloge k navedeni odločbi.
(3)
S Sklepom Komisije 2010/712/EU z dne 23. novembra 2010 o odobritvi letnih in večletnih programov ter finančnega prispevka Unije za izkoreninjenje, nadzor in spremljanje nekaterih živalskih bolezni in zoonoz, ki so jih države članice predložile za leto 2011 in naslednja leta (3), so bili odobreni nekateri nacionalni programi ter določena stopnja in najvišji znesek finančnega prispevka Unije za vsak program, ki ga predložijo države članice.
(4)
Španija je po izbruhu bolezni modrikastega jezika predložila spremenjen program za spremljanje in izkoreninjenje navedene bolezni za uvedbo obveznega cepljenja proti serotipu 8 v nekaterih regijah.
(5)
Slovaška je po pojavu stekline na mejnih območjih Poljske predložila spremenjen program cepljenja za izkoreninjenje bolezni za razširitev območja, na katerem so razdeljene vabe.
(6)
Poljska in Finska sta predložili spremenjena programa za izkoreninjenje stekline za vključitev dejavnosti oralnega cepljenja na nekaterih območjih sosednjih tretjih držav, ki mejijo na Unijo, da se zaščiti Unijo pred ponovnim pojavom stekline z gibanjem okuženih prosto živečih živali na skupnih mejah.
(7)
Komisija je spremenjene programe, ki so jih predložile Španija, Poljska, Slovaška in Finska, ocenila z veterinarskega in finančnega vidika. Ugotovljeno je bilo, da so programi skladni z ustrezno veterinarsko zakonodajo Unije in zlasti z merili iz Odločbe 2008/341/ES.
(8)
Spremenjene programe, ki so jih predložile Španija, Poljska, Slovaška in Finska je zato treba odobriti.
(9)
Sklep 2010/712/EU določa finančni prispevek Unije za Slovaško za tiste dejavnosti oralnega cepljenja, vključene v letni program za izkoreninjenje stekline v navedeni državi članici, ki se izvajajo na mejnih območjih sosednjih tretjih držav. Navedeni sklep določa finančni prispevek Unije za Litvo za tiste dejavnosti oralnega cepljenja, vključene v večletni program za izkoreninjenje stekline v navedeni državi članici, ki se izvajajo na mejnih območjih sosednjih tretjih držav.
(10)
Zato je tudi primerno zagotoviti finančni prispevek Unije za tiste dele programov za izkoreninjenje stekline na Poljskem in Finskem, ki se izvajajo na mejnih območjih sosednjih tretjih držav, ki mejijo na Unijo.
(11)
S tem sklepom odobrena spremenjena programa za izkoreninjenje stekline, ki sta ju predložili Poljska in Finska, vplivata na znesek, potreben za izvajanje programov za navedeni državi članici, ki je odobren s Sklepom 2010/712/EU. Najvišji znesek finančnega prispevka Unije za programe za izkoreninjenje stekline na Poljskem in Finskem, določen v navedenem sklepu, je zato treba ustrezno prilagoditi.
(12)
Sklep 2010/712/EU je zato treba ustrezno spremeniti.
(13)
Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJI SKLEP:
Člen 1
Spremenjeni program za spremljanje in izkoreninjenje bolezni modrikastega jezika, ki ga je 1. februarja 2011 predložila Španija, se odobri za obdobje od 1. januarja 2011 do 31. decembra 2011.
Člen 2
Spremenjeni programi za izkoreninjenje stekline, ki so jih predložile Poljska (5. aprila 2011), Slovaška (13. decembra 2010) in Finska (12. aprila 2011), se odobrijo za obdobje od 1. januarja 2011 do 31. decembra 2011.
Člen 3
Člen 10 Sklepa 2010/712/EU se spremeni:
1.
v odstavku 2 se točka (c) nadomesti z naslednjim:
„(c)
ne presega naslednjih vrednosti:
(i)
1 800 000 EUR za Bolgarijo;
(ii)
620 000 EUR za Estonijo;
(iii)
1 450 000 EUR za Madžarsko;
(iv)
7 110 000 EUR za Poljsko;
(v)
5 000 000 EUR za Romunijo;
(vi)
700 000 EUR za Slovaško;
(vii)
200 000 EUR za Finsko.“
2.
odstavek 4 se nadomesti z naslednjim:
„4. Ne glede na odstavka 2 in 3 je za dele poljskega, slovaškega in finskega programa, ki bodo izvedeni zunaj ozemlja Unije, finančni prispevek Unije:
(a)
odobren le za stroške nakupa in distribucije oralnega cepiva in vab;
(b)
100 % in
(c)
ne več kot
(i)
630 000 EUR za Poljsko;
(ii)
250 000 EUR za Slovaško;
(iii)
65 000 EUR za Finsko.“
Člen 4
Ta sklep je naslovljen na države članice.
V Bruslju, 14. julija 2011

Labels: 4
0
6
18
15